Aalborg Stiftstidende, 1838-04-07
J denne Avis Nr. 10 har en Jndsender, under Benævnelsen Sumark, yttret sig om vort Jnserat i Nr. 12; han er med os enig i det Hovedsagelige, nemlig: at mange Mennesker trindt og i Landet kunde finde ret godt Udkomme, ved at forfærdige de saakaldte Nyrnbergervarer; derimod antager han ikke, at Haandværkerne ere Skyld i, at man her i Landet ikke befatter sig med det nævnte Slags Arbeide. Hr. S. siger, at der maae endeel Pengemænd eller Kjøbmænd, træde sammen for at give Forskud og sørge for Afsætning. Næst at bemærke, at Pengemænd og Kjøbmænd desværre ikke ere Synonymer, saa finde vi det ogsaa ganske snurrigt, at bebreide Penge= og Kjøbmændene, at de mangle Speculation (!) og Sands for det almene Bedsted, fordi de ikke have opfordret de forskjellige Haandværkere til at træde sammen, for i Forening at forfærdige Nyrnberger- og andre Varer. Det er jo Haandværksmanden, der skal drage Nytte deraf, følgelig ogsaa ham, der burde see at faae Foreninger af Haandværksfolk stiftede, og først naar dette er skeet, kan man vente, at Kjøbmændene og Pengemændenne ville interessere sig for Sagen, ved at hielpe slige Foreninger med noget Forskud, samt med Afsætning af deres Fabricata; thi den, der med Penge vil hielpe eller understøtte en Jndustrigreen, som den nævnte, vil naturligviis have en Slags i Garanti for, at Pengene ogsaa virkelig fremme Øiemedet, eller at de ere en virkelig Hielp og ikke blot have Navnet deraf. (At der burde sættes en Taxt for det Arbeide, som Tyvene i Arresterne forfærdige, deri ere vi med Hr. S. fuldkommen enige.) Dog, hvis Skyld det nu end er, at man hidtil end ikke har gjort en Prøve paa, at forfærdige af alle de Ting, som tilføres os fra Udlandet, saa finde vi, at man nu burde søge ved Foreninger af Haandværkere at fremme en Jndustri, som, hvis det kan lykkes, vil være til ikke liden Nytte for Landet. Vi ville ansee det for rettest, at flere ville træde sammen, for i Forening at virke for Sagen, der saaledes vistnok ikke vil komme til at mangle paa fornøden Understøttelse; at Kjøbmanden, der hidtil har taget de saakaldte Nyrnberger- og andre Varer fra Udlandet, vil give de indenlandske Haandværkeres Fabrikata Fortrinnet, derom behøver man vel ikke at tvivle Vi antage, at der i de fleste Byer ville gives Mænd, der ville virke for en Sag, som den her nævnte, og søge at rydde de Hindringer af Veien, som muligen vilde hemme Sagens Fremme. Vi antage ogsaa at man, til adskilligt Arbeide, fordeelagtigen kunde anvende Børn. - Jdet vi nu overlade til Andre, nærmere at udvikle den heri omtalte Sag, ville vi blot tillade os at hidsætte et lidet Uddrag af den af Prof. Schouw holdte vakkre og kjærnefulde Tale ved Stænderforsamlingen i Viborg, Jdet Mænd her ere traadte sammen for at virke - bemærkede Schouw - er den Overbeviisning bleven meget levende, at Kræfterne maae forenes for fuldeligen at virke, at de enkelte Jnteresser maae bringes i Samklang, for at noget Stort og Gavnligt kan kaldes tillive. Foreningsaanden er i Danmark kun svagt fremtraadt, medens den i nogle andre Lande har frembragt saa underfulde Virkninger. Hvad skulde denne Aand ikke kunne virke i Danmark, hvor saa mange slumrende Kræfter endnu vente paa at vækkes, hvad skulde her ikke kunne virkes, naar Mænd traadte sammen til fælles Jdræt, naar Foreningsaanden ret blev levende." Disse Ord have vi fundet det passende, her at fremsætte. L. m. Efterskrift. Først efter at vi havde nedskrevet Ovenstaaende, bleve vi opmærksomme paa en liden Artikel i Søndagen Nr. 11, betitlet: Noget om Sparsommelighed, der ogsaa omtaler den i Ovenstaaende omhandlede Sag, og hvilken Artikelunegteligen fortjener at skienkes Opmærksomhed.